stanford-oval/wikipedia huggingface dataset:
Toinen Mooseksen kirja
Sisältö > Yhteenveto

Israelilaiset orjina Egyptissä, heidän lukumääränsä kasvu (1)
Mooseksen syntymä (2)
Herra kutsuu Mooseksen, palava pensas
Vitsaukset Egyptissä (7–12)
Pääsiäinen, israelilaiset lähtevät Egyptistä (12)
Israelilaiset kulkevat meren poikki (14)
Mannaihme (16)
Vettä kalliosta (17)
Kymmenen käskyä (20)
Mooseksen laki (20–31)
Kultainen vasikka (31–32)
Liitonarkin ja ilmestysmajan rakentaminen (36–40)
Sisältö > Israelilaiset ja heidän pakonsa orjuudesta (1–14)

Uusi faarao haluaa tuhota Egyptissä asuvat israelilaiset. Hän pakottaa heidät orjatyöhön, ja myöhemmin hän myös määrää, että kaikki israelilaisten vastasyntyneet pojat on surmattava ja heitettävä Niiliin. Faaraon tytär löytää leeviläiseen sukuun kuuluvan poikavauvan joesta. Hän antaa lapselle nimen Mooses ja adoptoi tämän. Mooses kasvaa egyptiläisenä, mutta alkaa lopulta tuntea sympatiaa omaa kärsivää kansaansa kohtaan. Hän surmaa erään egyptiläisen, joka löi israelilaista, ja joutuu pakenemaan Midianin maahan. Hänestä tulee Jethro-nimisen papin paimen, ja hän nai tämän tyttären, jonka nimi on Sippora (1–2).
Erään kerran kun Mooses on kaitsemassa lampaita Horebin vuorella, Jumala ilmestyy hänelle palavan pensaan hahmossa. Jumala määrää Mooseksen menemään faaraon eteen ja vaatimaan kansansa vapauttamista. Mooses on vastahakoinen, mutta Jumala taivuttelee hänet tehtävään lupaamalla kaiken tarvittavan avun. Hän myös nimittää Mooseksen veljen Aaronin hänen apulaisekseen. Mooses palaa Egyptiin (3–4).
Faarao ei ainoastaan vastaa kieltävästi Mooseksen vaatimuksiin, vaan koventaa näiden pakkotyötä. Mooses valittaa Jumalalle, joka uudistaa käskynsä vastaamalla, että aikoo näyttää kaiken voimansa ja vapauttaa Israelin. Mooseksen ja hänen perheensä sukuluettelo annetaan tässä vaiheessa, jotta se ei myöhemmin keskeyttäisi tai heikentäisi sen jälkeen tulevaa kertomusta (5–6).
Jumala lähettää Egyptiin kymmenen vitsausta:
Niilin veden muuttaminen vereksi
sammakot
sääsket
paarmat
karjarutto
märkäpaiseet
rakeet ja tulenlieskat taivaalta
heinäsirkat, jotka syövät kaiken kasvillisuuden
kolmen päivän pimeys
kaikkien egyptiläisperheiden esikoisten kuolema
Faarao ei välitä ensimmäisestä vitsauksesta, sillä hänen omat tietäjänsä pystyivät toistamaan sen. Toisen vitsauksen jälkeen hän alkaa jo anoa Moosesta ja antaa erilaisia lupauksia, mutta hän peruu sanansa, heti kun vitsaukset ovat menneet ohi (7–10).
Viimeisenä, kymmenentenä, vitsauksena Egyptin kaikki esikoiset kuolevat. Sen jälkeen faarao taipuu Jumalan tahtoon ja päästää israelilaiset lähtemään, jonka jälkeen tapahtuu alkuperäinen pääsiäinen. He lähtevät ensin Ramsekseen ja sitten Sukkotiin. Luku 12 päättyy yleisiin pääsiäistä koskeviin säädöksiin (11–12).
Sisältö > Matka erämaassa Siinainvuorelle (13–18)

Faaraon sydän kovettuu ja hän lähettää armeijansa israelilaisten perään. Israelilaiset etenevät itään jumalaisessa suojeluksessa, päivällä pilvenpatsaan ja yöllä tulenpatsaan ohjaamana. He saapuvat "Kaislameren" (Yam Suph, yleisesti käännetty Punaiseksimereksi) rantaan juuri kun egyptiläiset ovat saavuttamaisillaan heidät. Jumala antaa Moosekselle käskyn nostaa kätensä ja halkaista meri. Meri jakautuu kahtia, ja israelilaiset kulkevat sen poikki. Kun egyptiläiset yrittävät samaa, Mooses palauttaa meren paikoilleen, ja koko armeija hukkuu. Mooses ja hänen kansansa laulavat Jumalalle ylistyslaulun (13–14).
Israelilaiset jatkavat matkaa erämaassa. Sinin autiomaassa kansa alkaa valittaa ruoan puutetta. Jumala lähettää heille viiriäisiä ja päivittäisen annoksen mannaa taivaasta. Refidimissä kansa alkaa valittaa veden puutteesta. Mooses iskee Horebilla vettä kalliosta. Amalekilaiset tekevät yllätyshyökkäyksen israelilaisten kimppuun. Joosua johtaa israelilaisten armeijan voittoon, mutta Jumala määrää silti ikuisen sodan amalekilaisia vastaan (15–17). Midianilaisten pappi Jetro saapuu tapaamaan Moosesta ja kehottaa tätä nimittämään tuomarit. Tuomarit asetetaan (18).
Sisältö > Liitto ja lait (19–24)

Kolmannessa kuussa israelilaiset saapuvat Siinainvuorelle ja Jumala julistaa kansalle Mooseksen kautta, että he ovat Jumalan kansa, pappiskansa, koska hän on vapauttanut heidät orjuudesta kaikkivaltiudellaan. Israelilaiset hyväksyvät kutsun, ja Jumala ilmestyy Moosekselle vuoren huipulla ukkosessa ja salamoinnissa, savupilvessä ja trumpettien soidessa (19).
Tämän jälkeen Jumala antaa kansalle tiivistetyn moraalilain, kymmenen käskyä (20). Sitä seuraa yksityiskohtaisempi liiton laki, joka sisältää sekä rituaalilakeja että yhteiskunnallisia lakeja. Jumala lupaa kansalle Kaanaanmaan, jos he tottelevat häntä, mutta varoittaa kaanaalaisten kansojen pakanuudesta (21–23). Jumala kutsuu Mooseksen vuorelle vastaanottamaan kaksi kivitaulua, joihin laki on kirjoitettu, sekä lähempiä ohjeita (24).
Sisältö > Ohjeet telttamajasta, uhrialttarista ja rituaalivälineistöstä (25–31)

Seuraavissa luvuissa Mooses saa yksityiskohtaiset ohjeet telttamajan, uhrialttarin, pappien puvuston ja kaiken telttamajassa tarvittavan välineistön valmistamiseksi. Telttamaja tulee rakentaa Jumalan asumukseksi, jotta hän voi asua kansansa keskellä (25–28).
Ohjeiden mukaan tulee valmistaa:
liitonarkki eli liitonarkku, joka sisältää laintaulut
uhrileipäpöytä eli näkyleipäpöytä
seitsenhaarainen lamppu eli menorah sekä lamput öljyineen
telttamaja seinineen, verhoineen ja väliverhoineen
polttouhrialttari
esipiha pylväineen, poikkitankoineen ja verhoineen
suitsutusalttari, pyhä öljy ja suitsutusaineet
pronssiallas
Ohjeet annetaan myös pappien asujen valmistamiseksi (28):
efodikasukka kahdella onykskivellä, joihin on kaiverrettu Jaakobin poikien eli Israelin heimojen nimet
rintakilpi, johon sijoitetaan urim ja tummim
viitta
kirjottu paita
turbaani
kangasvyö
Näitä ohjeita seuraavat yksityiskohdat rituaaleista pappien vihkimiseksi, mukaan lukien vaatteiden pukeminen, voitelu ja seitsemän päivän uhrit. Israelilaiset saavat myös määräyksen joka-aamuisesta ja -iltaisesta karitsan uhraamisesta (29).
Tämän jälkeen seuraa lisää ohjeita telttamajan kultaisen suitsutusalttarin, voiteluöljyn ja hajusteiden valmistamiseksi. Jumala nimittää Bezaleelin ja Aholiabin valmistamaan kaiken määrätyn.
Sisältö > Kultainen sonni ja lain uusiminen (32–34)

Kun Mooses on ylhäällä vuorella, kansa tulee kärsimättömäksi ja määrää Aaronin valmistamaan heille kultaisen sonnin (vuoden 1933 käännöksessä: kultaisen vasikan), jota he palvovat iloisesti. Jumala kertoo Moosekselle, että kansa on syyllistynyt epäjumalanpalvontaan ja uhkaa hylätä Israelin. Kun Mooses näkee, mitä kansa on tehnyt, hän suuttuu ja rikkoo laintaulut. Mooses sulattaa sonnin, polttaa sen, sekoittaa sen veteen ja juottaa kansalle. Tuomittuaan kansan ja Aaronin Mooses pyytää Jumalalta armoa kansalle. Jumala suostuu (32–33). Mooses saa uudet laintaulut, johon Jumala kirjoittaa lait henkilökohtaisesti. Mooses palaa kansan luo. Kansa kuuntelee häntä kunnioittavan hiljaisuuden vallitessa (34).
Sisältö > Telttamajan, uhrialttarin ja rituaalivälineistön valmistus (35–40)

Mooses kokoaa seurakunnan, määrää heille sapatin vieton ja pyytää lahjoituksia pyhäkön valmistamiseksi. Kansa osallistuu halulla, ja telttamaja ja kaikki määrätty välineistö valmistetaan Bezaleelin ja Aholiabin johdolla. Kaikki saadaan kokoon toisen kuukauden ensimmäisenä päivänä (35–40). Jakso on enimmäkseen sanasta sanaan jäljennetty luvuista 25–31.
Kirjallisuutta > Suomeksi

Peltola, Olavi: ”Toinen Mooseksen kirja”, Löytöretki Vanhaan testamenttiin.  Kauniainen:  Perussanoma, 1992.  ISBN 951-888-174-X  Teoksen verkkoversio.
Kirjallisuutta > Englanniksi

Alter, Robert: The Five Books of Moses: A Translation with Commentary.  W. W. Norton & Company, 2008.  ISBN 0393070247
Childs, Brevard S.: The Book of Exodus: A Critical, Theological Commentary.  (Old Testament library)  Westminster John Knox Press, 2004.  ISBN 0664229689
Dozeman, Thomas B.: Exodus.  (Eerdmans critical commentary)  Wm. B. Eerdmans Publishing, 2009.  ISBN 0802826172
Fretheim, Terence E.: Exodus.  (Interpretation: a bible commentary for teaching and preaching)  Westminster John Knox Press, 1991.  ISBN 0664237347
Martin, Glen & Anders, Max: Holman Old Testament Commentary – Exodus, Leviticus, Numbers.  (Holman Old Testament commentary 2)  B & H Publishing Group, 2002.  ISBN 1433674254
Scharfstein, Sol: Torah and Commentary: The Five Books of Moses : Translation, Rabbinic and Contemporary Commentary.  KTAV Publishing House, Inc., 2008.  ISBN 1602800200
Stuart, Douglas K.: Exodus.  (New American commentary 2)  B & H Publishing Group, 2006.  ISBN 0805401024
Hamilton, Victor P.: Exodus: An Exegetical Commentary.  Baker Academic, 2011.  ISBN 0801031834
Aiheesta muualla

Kuvia tai muita tiedostoja aiheesta Toinen Mooseksen kirja Wikimedia Commonsissa
Aiheesta muualla > Teksti

Raamattu . Suomen evankelis-luterilainen kirkko.
Toinen Mooseksen kirja (Arkistoitu – Internet Archive) (1992)
Toinen Mooseksen kirja (Arkistoitu – Internet Archive) (1933)
Toinen Mooseksen kirja. Suomenkieliset käännökset (1992, 1933 ja 1776), useita muita käännöksiä sekä hepreankielinen alkuteksti (Biblia Hebraica). Uskonkirjat.net.
Aiheesta muualla > Muuta

Hirsch, Emil G. & Jacob, Benno & Driver, S. R.: Book of Exodus. Jewish Encyclopedia. 1906. (englanniksi)
Maas, Anthony: Pentateuch Catholic Encyclopedia.  1911. New York:  Robert Appleton Company. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Book of Exodus
| n k 2>  Mooseksen kirja (Exodus) |
| --- | --- |
Henkilöt:  Mooses  Israelin heimot  Aaron  Besalel  Elieser  Faaraon tytär  Gersom  Israelin ylipappi  Jetro  Itamar  Mirjam  Nabad ja Abihu  Oholiab  Sifra ja Pua  Sippora 
Käsitteet:  Aaronin sauva  Armonistuin  Asera-paalu  Ilmestysmaja  Kaislakori  Kultainen vasikka  Liitonarkki  Manna  Menora  Mooseksen sauva  Näkyleipä  Palava pensas  Papin rintakilpi  Pilvipatsas ja tulipatsas  Pronssiallas  Tefillin  Uhrilahja 
Paikat:  Egypti  Massa ja Meriba  Ramses  Sukkot  Etam  Pi-Hirot  Mara  Elim  Sinin autiomaa  Refidim Horebin vuori  Siinain autiomaa Siinainvuori 
Lähteet:  Pappiskirja  Jahvisti  Elohisti 
Tapahtumat:  Israelilaisten pako Egyptistä  Egyptin vitsaukset  Kymmenen käskyä  Mooseksen laki 
| n k Toora |
| --- | --- |
 Ensimmäinen Mooseksen kirja  Toinen Mooseksen kirja  Kolmas Mooseksen kirja  Neljäs Mooseksen kirja  Viides Mooseksen kirja 
| n k Vanha testamentti |
| --- | --- |
Pentateukki:  Ensimmäinen Mooseksen kirja  Toinen Mooseksen kirja  Kolmas Mooseksen kirja  Neljäs Mooseksen kirja  Viides Mooseksen kirja 
Historialliset kirjat:  Joosuan kirja  Tuomarien kirja  Ruutin kirja  Ensimmäinen Samuelin kirja  Toinen Samuelin kirja  Ensimmäinen kuninkaiden kirja  Toinen kuninkaiden kirja  Ensimmäinen aikakirja  Toinen aikakirja  Esran kirja  Nehemian kirja  Esterin kirja 
Viisauskirjat:  Jobin kirja  Psalmien kirja  Sananlaskujen kirja  Saarnaajan kirja  Laulujen laulu 
Suuret profeetat:  Jesajan kirja  Jeremian kirja  Valitusvirret  Hesekielin kirja  Danielin kirja 
Pienet profeetat:  Hoosean kirja  Joelin kirja  Aamoksen kirja  Obadjan kirja  Joonan kirja  Miikan kirja  Nahumin kirja  Habakukin kirja  Sefanjan kirja  Haggain kirja  Sakarjan kirja  Malakian kirja 
2 Moos. 20:1–5, British Library Oriental MS. 4,445, hepreaksi
Faaraon tytär löytää Mooseksen (Edwin Long, 1886).
Mooses iskee vettä kivestä (Bacchiacca, n. 1540-1545).
Kultainen sonni (Nicolas Poussin)
Käännös suomeksi
Tornikotilot

| Tornikotilot |
| --- | --- |
 Turritella communis
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Luokka::  Kotilot Gastropoda
Alaluokka::  Caenogastropoda
Heimo::  Tornikotilot Turritellidae  Lovén, 1847
Alaheimot
 Orectospirinae  Pareorinae  Protominae  Turritellinae  Vermiculariinae 
Katso myös
   Tornikotilot Wikispeciesissä   Tornikotilot Commonsissa 
Infobox OKVirheellinen NIMI-arvo: 
Tornikotilot (Turritellidae) on kotiloihin kuuluva nilviäisheimo. Heimon lajeja tavataan merivesistä.
Taksonomia ja anatomia

Tornikotilot jaetaan viiteen alaheimoon ja 19 sukuun. Lajeja on noin 125–150. Tornikotiloiden kuori on muodoltaan pitkä, kapea, kartiomainen ja kierteinen. Jollain lajeilla kierteisyys on hyvin löyhäselvennä. Kuoren sulkulevy on pyöreä, ja sen reunassa on sukasia. Heimon lajien jalka on suhteellisen lyhyt ja pää suuri. Silmät sijaitsevat pitkien tuntosarvien päissä.
Levinneisyys ja elintavat

Tornikotiloita tavataan maailmanlaajuisesti lämpimistä ja lauhkeista meristä. Ne elävät hiekka- tai mutapohjaisilla alueilla tai koralliriutoilla matalista vesistä aina 500 metrin syvyyteen. Ne kaivautuvat usein pohjaan. Tornikotilot suodattavat vedestä eloperäisiä hiukkasia ravinnokseen.
Toržokin lentotukikohta

Toržokin lentotukikohta Venäjän Euroopan puoleisen osan kartalla. Tukikohta sijaitsee 5 km Toržokin keskustasta itäkoilliseen.
Toržokin lentotukikohta (ven. военный аэродром Торжок; Venäjän kansallinen lentopaikka-tunnus ЬУЕТ) on sotilashelikoptereiden lentotukikohta ja koulutuskeskus Venäjän Tverin alueella. Tukikohta sijaitsee Toržokin kaupungin itälaidalla, viisi kilometriä kaupungin keskustasta itäkoilliseen, aivan eurooppatien E 105 (valtatie M10) länsipuolella.
Tukikohdassa on vuodesta 1979 lähtien toiminut 344. lentohenkilöstön taistelujärjestelmä- ja uudelleenkoulutuskeskus (joukko-osasto 45095), nykyisin siellä toimii 696. kouluttaja- ja testaushelikopterirykmentti (I-IVP344). Lentokalustoon kuuluu Mil Mi-8MT -monikäyttöhelikoptereita, Mil Mi-24PN/Mil Mi-35, Mil Mi-28 ja Kamov Ka-50 -taisteluhelikoptereita sekä Mil Mi-26 -kuljetushelikoptereita. Lisäksi sillä on valikoima muita helikopterimalleja.
Koulutuskeskus on sotilashelikoptereilla lentävän Berkuts-taitolentoryhmän kotitukikohta. Maaliskuussa 2013 lentotukikohdan koulutuslennolla ollut Kamov Ka-52 -helikopteri tuhoutui onnettomuudessa; sen molemmat lentäjät kuolivat. Vuonna 2012 myös esitettiin Toržokin lentotukikohdan toimintojen siirtämistä Tver-Migalovoon, mutta tätä Venäjän puolustusministeriön esitystä ei toteutettu. Toržokin tukikohdan yhteydessä toimii helikopteritoimintaa esittelevä museo.
Raskas Mil Mi-26 -kuljetushelikopteri.
Berkuts-taitolentoryhmän esitystä Mil Mi-28N -koptereilla (2013).
Mil Mi-35 -taisteluhelikopteri.
Kamov Ka-50 -taisteluhelikopteri.
Aiheesta muualla

Kuvia tai muita tiedostoja aiheesta Toržokin lentotukikohta Wikimedia Commonsissa
Torzhok. Ground Troops Aviation Training Center (englanniksi) (globalsecurity.org)
Torzhok Air Base (Torzhok) (englanniksi) (wikimapia.org)
The 344th Army Aviation Centre of aircrews combat training and transition (Torzhok, Tver’ Oblast) - valokuvagalleriaa (venäjäksi) (mil.ru)
Специальный репортаж. Асы из Торжка (11.1.2014, video, kesto 10 min 4 s) (venäjäksi) (smotrim.ru)
Venäjän lentotukikohdat Euroopassa
Kartta esittää Venäjän ilmavoimien lentopaikkojen ohella merivoimien ja maavoimien keskeisimmät lentotukikohdat ja -asemat. (Huom! Sisältö täydentyy, kesken.)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Torzhok (air base)
Käännös suomeksi
Toskanalainen pylväsjärjestelmä

Toskanalainen kapiteeli ja entablementtia.
Toskanalainen pylväsjärjestelmä tai toskanalainen tyyli on etruskilaisessa ja roomalaisessa arkkitehtuurissa kehittynyt pylväsjärjestelmä, joka on yksinkertaistettu muunnelma doorilaisesta pylväsjärjestelmästä. Toskanalainen pylväs eroaa doorilaisesta siinä, että siinä on baasi eli jalusta sekä plintti. Se on myös doorilaista sirompi ja usein uurtamaton eli ilman kanneluureja. Tyylin nimitys on peräisin Vitruviukselta.
Toskanalaista tyyliä käytettiin usein renessanssiaikana, kuten Donato Bramanten Tempiettossa. Myös Andrea Palladio suosi toskanalaista tyyliä arkkitehtuurissaan.
Toskanalaisen ja doorilaisen kapiteelin vertailu.
Aiheesta muualla

Kuvia tai muita tiedostoja aiheesta toskanalainen pylväsjärjestelmä Wikimedia Commonsissa
Touat

Touatin keidasalue ympyröitynä.
Touatin kaupungit.
Touat (myös Tuwat) on keidasalue Adrarin maakunnassa Algerian Saharassa. Se on noin kaksisataa kilometriä pitkä kapea painauma, joka rajoittuu pohjoisessa Läntiseen Isoon Ergiin, lännessä Erg Chechiin, lounaassa Tanezrouftiin ja kaakossa Tadmaïtin tasankoon. Touatin pohjoispuolella sijaitsevat Gouraran keitaat. Alueen keskus on Adrarin kaupunki. Sen muut 11 kuntaa ovat Bouda, Fenoughil, In Zghmir, Ouled Ahmed Timmi, Reggane, Sali, Sbaa, Tamantit, Tamest, Tsabit ja Zaouiet-Kounta. Kunnissa on yhteensä 217 700 asukasta (vuonna 2011).
Alue on äärimmäisen kuiva ja sen luonnonvarainen kasvillisuus vähäistä. Elämän keitailla tekee mahdolliseksi pohjavesi, jota hyödynnetään perinteisen kastelujärjestelmän foggaran sekä nykyaikaisten vesipumppujen avulla. Asutus on keskittynyt kahteentoista linnoitettujen kylien eli ksarien ryhmään. Asuttuja ksareja on yhteensä 248.
Touatin varhaisimmat asukkaat olivat zenata-ryhmän berbereitä. Nykyään berberin kieli on lähes kokonaan väistynyt arabian tieltä. Keskiajalla keitaalla asui myös juutalaisia, joiden islaminuskoon käännytetyt jälkeläiset muodostavat mhadjiriyya-nimisen ryhmän. Kanta-asukkaiden joukossa on myös mustaihoisia haratineja. Uudempia tulokkaita ovat arabit.
Touat toimi keskiajalla Saharan ylittävän karavaanikaupan välietappina. Sen kautta kuljetettiin erityisesti Sudanista tuotuja mustia orjia. Alue kuului pitkään Marokon hallitsijoiden valtapiiriin.
Torsti

| Torsti |
| --- | --- |
Nimipäivä:   
– suomenkielinen:  27. helmikuuta
– ruotsinkielinen:  –
– ortodoksinen:  11. toukokuuta,  14. kesäkuuta, 20. kesäkuuta
Muunnelmia:  Torste, Totti
Vastineita eri kielissä:  Thorstein
Nimen alkuperä:  Torsten
Infobox OKNimi-testi OK: 
Torsti on suomalainen miehen etunimi ja myös sukunimi.
Torsti on suomalainen muunnos skandinaavisesta nimestä Torsten, joka koostuu sanoista Tor-jumala sekä sten 'kivi'.
Suomen almanakassa nimi on ollut vuodesta 1908 lähtien. Nimipäivä on 27. helmikuuta (ennen vuotta 2000 kuitenkin karkausvuosina 28. helmikuuta).
Vuoden 2019 loppuun mennessä Digi- ja väestötietoviraston tietojen mukaan Torsti-nimen on saanut 1 608 miestä ja alle viisi naista. Saman lähteen mukaan Torsti oli helmikuussa 2020 sukunimenä 134 suomalaisella.
Tunnettuja Torsteja

Etunimenä:
Torsti Blom (1924–2000), vakuutusvirkailija ja kirjailija
Torsti Järvenpää (s. 1954), jääkiekkoilija
Torsti Koskinen (1933–2009), huumepoliisi
Torsti Ossian Koskinen (1924–1987), murhasta epäilty ja vapautettu
Torsti Kotilainen (1896–1981), eversti ja rykmentin komentaja
Torsti Laaksonen (1934–2022), asesuunnittelija
Torsti Lehtinen (1942–2023), kirjailija, kääntäjä ja filosofi
Timo Torsti Antero Mikkonen, Timo T. A. Mikkonen (1947–2017), toimittaja, televisiojuontaja ja viestintäalan yrittäjä
Torsti Mäkinen, Theon (s. 1982), Lovex-bändin laulaja
Torsti "Tomi" Mäkipää (1930–2024), jääkiekkohuoltaja
Torsti Spoof (s. 1971), Leverage-yhtyeen kitaristi, säveltäjä ja musiikkituottaja
Torsti Verkkola (1909–1977), lentokonesuunnittelija, Teknillisen korkeakoulun rehtori
Sukunimenä:
Pilvi Torsti (s. 1976), poliitikko, historiantutkija ja tietokirjailija
Samu Torsti (s. 1991), alppihiihtäjä
Kuvitteellisia Torsteja

Torsti, monipuolisuusneuvoja ja -tietäjä, Helsingin Sanomien  Torsti Tietää -palstan hoitaja, vuorotellen aikaisemmin Kirstin, nykyisin Siskon kanssa
Torsti Toro, Sasun pulska kaveri Vekarat-lastenohjelmassa; Torstin isä on kotoisin Espanjasta.
Ray Whitney

| Ray Whitney |
| --- | --- |

Henkilötiedot
Syntynyt: 8. toukokuuta 1972 (ikä 52) Fort Saskatchewan, Alberta
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  oikea
Pituus:  178 cm
Paino:  82 kg
Pelinumero:  13
Pelaajaura
Pääsarjaura:  1991–2014
Aik. seurat:  San Jose Sharks (NHL),   San Diego Gulls (IHL),   Kansas City Blades (IHL),   Utah Grizzlies (IHL),  Edmonton Oilers (NHL),  Florida Panthers (NHL),  Columbus Blue Jackets (NHL),  Detroit Red Wings (NHL),  Carolina Hurricanes (NHL)   Phoenix Coyotes (NHL)   Dallas Stars (NHL)
NHL-varaus:  23. varaus, 1991 San Jose Sharks
Raymond D. Whitney (s. 8. toukokuuta 1972 Fort Saskatchewan, Alberta, Kanada) on kanadalainen uransa päättänyt ammattilaisjääkiekkoilija, pelipaikaltaan vasen laitahyökkääjä. Whitney pelasi urallaan yli tuhat NHL-ottelua San Jose Sharksissa, Edmonton Oilersissa, Florida Panthersissa, Columbus Blue Jacketsissa, Detroit Red Wingsissa, Carolina Hurricanesissa, Phoenix Coyotesissa ja Dallas Starsissa. Hän voitti Stanley Cupin Carolinassa keväällä 2006.
Ura > Juniorisarjoista Saksan kautta ammattilaiseksi

Whitney pelasi viimeiset kautensa junioreissa WHL:n Spokane Chiefsissä, jota edusti kolmen kauden ajan. Hän oli lupaava junioripelaaja, ja kaudella 1990–1991 hän voitti WHL:n pistetilaston, kun hän teki 72 ottelussa 185 pistettä (67 maalia ja 118 maalisyöttöä). Pudotuspeleissä hän oli jälleen sarjan paras ja teki 31 pistettä. Spokane voitti WHL:n mestaruuden. Whitney valittiin WHL:n vuoden pelaajaksi ja sarjan tähdistökentälliseen. Hän oli tärkeässä roolissa, kun Spokane voitti Kanadan juniorisarjojen mestaruuden, Memorial Cupin. Whitney valittiin lopputurnauksen tähdistökentälliseen.
San Jose Sharks varasi Kesällä 1991 Whitneyn NHL:ään varausnumerolla 23. Hän olisi pystynyt jatkamaan junioreissa vielä kaksi kautta, mutta hän teki myöhemmin saman kesän aikana sopimuksen Saksan Bundesliigassa pelaavan Kölner Haien kanssa. Whitneyllä oli vielä vanhaa sopimusta jäljellä Spokanen kanssa, mutta siinä olleen ehdon mukaan hän pystyi tekemään ammattilaissopimuksen Saksaan. Whitney jätti Saksan kuitenkin nopeasti ja palasi Kanadaan. Hän ei kuitenkaan onnistunut tekemään sopimusta San Joseen. Whitney pelasi hetken try-out-sopimuksella Kanadan maajoukkueessa, kunnes IHL-joukkue San Diego Gulls teki sopimuksen hänen kanssaan. Whitney oli alle 20-vuotias, joten hän ei olisi voinut pelata San Josen farmijoukkueessa, mutta San Diego oli itsenäinen joukkue, minkä ansiosta hän sai tehdä IHL-sopimuksen. San Diegossa Whitney teki 63 ottelussa 90 pistettä. Aivan loppukaudesta hän solmi lopulta NHL-sopimuksen San Josen kanssa, ja hän pelasi lopulta kaksi ottelua NHL:ssä vielä kaudella 1991–1992.
Kaudella 1992–1993 Whitney pelasi San Josessa 26 ottelua, mutta pääosa kaudesta meni IHL-sarjan Kansas City Bladesissa, jossa Whitney pelasi 46 ottelua ja teki niissä 53 pistettä. Seuraavalla kaudella Whitney vakiinnutti lopullisesti paikkansa San Josen kokoonpanossa. Hän teki 61 ottelussa 40 pistettä. San Jose eteni runkosarjan jälkeen pudotuspeleihin ensimmäistä kertaa seuran historiassa. Kausi 1994–1995 oli normaalia lyhyempi työsulun takia, ja Whitney pelasi lopulta 39 ottelua ja teki niissä 25 pistettä.
Whitney jatkoi San Josessa edelleen kaudella 1995–1996. Hän teki 41 pistettä 60 ottelussa. Seuraavalla kaudella hän kuitenkin pelasi San Josessa vain 12 ottelua. Lisäksi hän edusti yhdeksän ottelun ajan AHL:n Kentucky Thoroughblades ja 43 ottelun ajan IHL:n Utah Grizzliesiä. Lopulta San Jose osti ulos Whitneyn sopimuksen.